stanford-oval/wikipedia huggingface dataset:
วัดอรัญญวิเวก (จังหวัดเชียงใหม่)

| วัดอรัญญวิเวก |
| --- | --- |


ที่ตั้ง: ตำบลอินทขิล อำเภอแม่แตง จังหวัดเชียงใหม่
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระครูธรรมวิวัฒนคุณ (เจริญ จตฺตสลฺโล)
 สถานีย่อยพระพุทธศาสนา
วัดอรัญญวิเวก เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลอินทขิล อำเภอแม่แตง จังหวัดเชียงใหม่
วัดอรัญญวิเวก ในอดีตคงเคยเป็นวัดมาก่อนสมัยพญาสามฝั่งแกน ราชวงศ์มังราย เพราะพบวิหารสร้างครอบซากวิหารเก่าในอดีต ต่อมาเป็นวัดร้าง สมชาย จงวัฒนา สันนิษฐานว่าพญาสามฝั่งแกนประสูติที่วัดร้างแห่งนี้
ต่อมาได้มีการจัดตั้งเป็นวัดขึ้นอีกครั้ง ชาวบ้านได้มีการนิมนต์ครูบาอาจารย์กัมมัฏฐาน ให้มาอยู่ในที่ใดที่หนึ่งในหมู่บ้านเพื่อฟังธรรม ครั้งหนึ่งหลวงปู่มั่น ภูริทตฺโต ได้มาพบที่แห่งนี้ จึงได้ให้คณะศรัทธาบ้านปงที่มาอุปัฏฐากสร้างสถานที่นี้ ได้ตั้งชื่อว่า สำนักสงฆ์อรัญญวิเวก ได้มีพระอาจารย์กัมมัฏฐานหลายท่านหลายรูปมาจำพรรษา ต่อมาประมาณ พ.ศ. 2495 หลวงปู่แหวน สุจิณฺโณ ได้กลับมาจำพรรษาอยู่ที่สำนักนี้อีก 10 ปี มีหลวงปู่ตื้อ อจลธมฺโม หลวงปู่สาม อกิญจโน หลวงปู่คำอ้าย ฐิตะธัมโม อยู่จำพรรษาด้วยกันเป็นเวลา 3 ปี แต่เมื่อออกพรรษา ต่างพากันเดินธุดงค์กันหมด ไม่มีพระเณรอยู่ที่สำนักสงฆ์ในหน้าแล้ง จึงทำให้สถานที่นี้ว่างเปล่า มีเพียงวิหารหลังเก่าซึ่งชำรุด ภายหลังพระอาจารย์เปลี่ยน ปญฺญาปทีโป ได้ธุดงค์มาพักอยู่รูปเดียว และจำพรรษาอยู่ในสำนักสงฆ์แห่งนี้มาเรื่อยมา จนท่านละสังขารเมื่อ พ.ศ. 2561
วัดอรัญญวิเวกได้รับอนุญาตตั้งวัดเมื่อวันที่ 27 เมษายน พ.ศ. 2525 ได้รับพระราชทานวิสุงคามสีมา เมื่อ พ.ศ. 2527 ปัจจุบันมีพระครูธรรมวิวัฒนคุณ (เจริญ จตฺตสลฺโล) เป็นเจ้าอาวาส
วัดอลงกรณ์

| วัดอลงกรณ์ |
| --- | --- |

ชื่อสามัญ: วัดอลงกรณ์, วัดใหม่ตากรณ์
ที่ตั้ง: ตำบลบางช้าง อำเภออัมพวา จังหวัดสมุทรสงคราม
ประเภท: วัดราษฎร์
นิกาย: มหานิกาย
เจ้าอาวาส: พระใบฎีกา ขวัญชัย นนฺทิโย
 สถานีย่อยพระพุทธศาสนา
วัดอลงกรณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางช้าง อำเภออัมพวา จังหวัดสมุทรสงคราม
วัดอลงกรณ์ เดิมมีชื่อว่า วัดใหม่ตากรณ์ สร้างวัดและอุทิศที่ดินโดยนายกรและนางจาด จึงตั้งชื่อวัดเช่นนั้น ขอตั้งวัดเมื่อ พ.ศ. 2430 สองสามีภรรยาผู้สร้างวัด ได้สร้างโบสถ์และศาลาการเปรียญ หอกลอง 2 หลัง และกุฏิสงฆ์ 6 หลัง ต่อมาได้มีผู้มีจิตศรัทธาสร้างกุฏิสงฆ์ให้อีก 2 หลัง เมื่อสร้างเสร็จจึงอาราธนาพระอาจารย์แย้มจากวัดใหม่ท้องคุ้งมาเป็นเจ้าอาวาส วัดได้รับพระราชทานวิสุงคามสีมาเมื่อ พ.ศ. 2438 ได้เปลี่ยนชื่อมาเป็น "วัดอลงกรณ์"
เสนาสนะที่สำคัญ ได้แก่ อุโบสถไม้สักสร้างขึ้นพร้อมกับการสร้างวัดได้รับการบูรณะเมื่อ พ.ศ. 2513 ศาลาการเปรียญมีตู้พระไตรปิฏกที่ได้มาจากวัดเลียบ เจดีย์ทรงกลมตั้งอยู่หน้าอุโบสถ ลักษณะเป็นเจดีย์ก่ออิฐถือปูนทรงกลม ฐานเจดีย์เป็นฐานกลมซ้อนกัน 7 ชั้น และวิหารหลวงปู่ฤทธิชัยรณฤทธิ์
โบราณวัตถุที่สำคัญ ได้แก่ พระประธานในอุโบสถ เป็นพระพุทธรูปหล่อเนื้อทองเหลือง ปางสมาธิ สร้างมาคู่กับวัด พระพุทธรูปพระพุทธรูปสำริดประทับนั่งบนฐานบัว ขัดสมาธิราบ แสดงปางสมาธิ ห่มจีวรเฉียง มีลวดลายดอกพิกุลแบบผ้าจีน ศิลปะสมัยรัตนโกสินทร์ มณฑปไม้สำหรับประดิษฐานพระพุทธรูป มีลวดลายไม้เขียนสี
วัดโพธิ์เลื่อน (จังหวัดปทุมธานี)

| วัดโพธิ์เลื่อน |
| --- | --- |

ชื่อสามัญ: วัดโพธิ์เลื่อน, วัดอำมาตยาราม
ที่ตั้ง: ตำบลบ้านกระแชง อำเภอเมืองปทุมธานี จังหวัดปทุมธานี
ประเภท: วัดราษฎร์
นิกาย: มหานิกาย
เจ้าอาวาส: พระครูอมรธรรมกิจ (ประเทือง อมโร)
 สถานีย่อยพระพุทธศาสนา
วัดโพธิ์เลื่อน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลบ้านกระแชง อำเภอเมืองปทุมธานี จังหวัดปทุมธานี มีที่ดินตั้งวัดเนื้อที่ 6 ไร่ 3 งาน 88 ตารางวา มีที่ธรณีสงฆ์ จำนวน 1 แปลง เนื้อที่ 4 ไร่ 68 ตารางวา
วัดโพธิ์เลื่อนสร้างประมาณ พ.ศ. 2352 ในสมัยพระบาทสมเด็จพระพุทธยอดฟ้าจุฬาโลกมหาราชตอนปลาย เดิมมีนามว่า วัดอำมาตยาราม ได้รับพระราชทานวิสุงคามสีมาประมาณ พ.ศ. 2356 ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2448
อาคารเสนาสนะที่สำคัญ ได้แก่ อุโบสถเป็นรูปสำเภา มีลวดลายดอกไม้สามดอกที่ยอดใบเสมา กลางใบ และบริเวณฐานของใบเสมา จึงทราบว่าเป็นศิลปะที่เกิดขึ้นในช่วงรัชสมัยของพระบาทสมเด็จพระนั่งเกล้าเจ้าอยู่หัว อุโบสถหลังนี้ใช้วิธีการของคนโบราณในการสร้างอุโบสถซึ่งสมัยนั้นยังไม่มีการวางเสาเข็ม จึงวางโอ่งหรือตุ่ม ซึ่งภายในโอ่งจะมีอากาศเป็นแรงดันรับน้ำหนักอุโบสถ โดยจะฝังในลักษณะที่เอาปากโอ่งคว่ำ กุฏิสงฆ์จำนวน 9 หลัง และมีหอสวดมนต์ ศาลาการเปรียญ
รายนามเจ้าอาวาส

พระอธิการเปลือง พ.ศ. 2475–2497
พระปลัด รื่น นนฺโท พ.ศ. 2499–2502
พระอธิการเปล่ง พ.ศ. 2503–2508
พระครูปทุมคณาวลัย พ.ศ. 2509–2516
พระครูเมตตาธรรมคุณ (แฉล้ม นนฺทิโย) พ.ศ. 2516–2546
พระครูอมรธรรมกิจ (ประเทือง อมโร) พ.ศ. 2547
วัดอรัญญิการาม (จังหวัดนครปฐม)

| วัดอรัญญิการาม |
| --- | --- |

ชื่อสามัญ: วัดอรัญญิการาม, วัดสามง่าม
ที่ตั้ง: ตำบลสามง่าม อำเภอดอนตูม จังหวัดนครปฐม
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดอรัญญิการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามง่าม อำเภอดอนตูม จังหวัดนครปฐม มีเนื้อที่ตั้งวัด 39 ไร่ 73 ตารางวา มีเนื้อที่ธรณีสงฆ์ 39 ไร่ 39 ตารางวา
วัดอรัญญิการาม หรือเดิมชื่อ วัดสามง่าม สร้างขึ้นโดยหลวงพ่อแดงร่วมกับชาวบ้านสมัยนั้น หลวงพ่อแดงนี้เป็นลุงของหลวงพ่อเต๋ คงทอง เดิมท่านเป็นพระบวชที่วัดกาหลง จังหวัดสมุทรสาคร ได้เอาหลวงพ่อเต๋ ขณะนั้นเป็นเด็กไปอยู่ด้วย แล้วมาสร้างวัดที่บริเวณวัดดอนตูมในปัจจุบัน ซึ่งเป็นเมืองร้างเก่าแก่สมัยโบราณ แต่เมื่อสร้างวัดได้ 3 ปี ประสบอุปสรรคมาก เนื่องจากอยู่ห่างไกลชุมชนและชาวบ้านไปมาไม่สะดวก ท่านจึงออกมาสร้างวัดขึ้นใหม่ที่บริเวณบ้านสามง่าม อันเป็นที่ตั้งวัดในปัจจุบัน บริเวณนี้เรียกสามง่านเพราะเดิมเป็นที่ตั้งโรงหีบอ้อยของเจ๊กไป๋ มีคลองแจงงามและคลองทุ่งรางทอง มาเชื่อมติดต่อกันเป็น 3 ง่าม แต่เมื่อโรงหีบอ้อยของเจ๊กไป๋ถูกโจรปล้นและเจ๊กไป๋ถูกโจรฆ่าตาย ที่ดินได้ร้างขาดคนดูแลลูกสาวเจ๊กไป๋จึงยกที่ดินให้แก่หลวงพ่อแดง เพื่อทำการสร้างวัด โดยได้สร้างวัดขึ้นเมื่อ พ.ศ. 2447 ได้รับพระราชทานวิสุงคามสีมาเมื่อ พ.ศ. 2451 ในชื่อ "วัดอรัญญิการาม" ต่อมา พ.ศ. 2453 หลวงพ่อแดงได้จัดงานผูกพัทธสีมาฝังลูกนิมิตโบสถ์หลังแรกขึ้น
วัดมีเกจิอาจารย์คือ หลวงพ่อแย้ม ฐายุตโต ท่านมีวิชาอาคมที่เลื่องลือ โด่งดังไปทั่วทุกสารทิศทั้งในและต่างประเทศ ท่านได้รับการยอมรับยกย่อง เกียรติคุณด้านวัตถุมงคลที่ศักดิ์สิทธิ์ เช่น ตะกรุดหน้าผากเสือ ตะกรุดโทน เบี้ยแก้ และที่โด่งดังมากคือ กุมารทอง
วัดอมฤต (จังหวัดนนทบุรี)

| วัดอมฤต |
| --- | --- |

ชื่อสามัญ: วัดอมฤต, วัดคงคา, วัดคงคาราม, วัดไฟไหม้, วัดสนามไฟไหม้
ที่ตั้ง: ตำบลบางไผ่ อำเภอเมืองนนทบุรี จังหวัดนนทบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดอมฤต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางสีทอง ในตำบลบางไผ่ อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 14 ไร่ 3 งาน 90 ตารางวา มีที่ธรณีสงฆ์จำนวน 2 แปลง เนื้อที่ 19 ไร่ 3 งาน 68 ตารางวา
ประวัติการสร้างวัดอมฤตมีสองที่มา แหล่งข้อมูลแรกระบุว่าวัดสร้างเมื่อ พ.ศ. 2324 สมัยกรุงธนบุรีตอนปลาย ไม่ทราบนามและประวัติผู้สร้าง เดิมชื่อ วัดคงคา หรือ วัดคงคาราม คงถือเหตุที่วัดตั้งอยู่ริมคลองเป็นนิมิตหมาย ต่อมาเข้าใจว่าวัดคงถูกไฟไหม้ ชาวบ้านจึงเรียกนามว่า วัดไฟไหม้ ครั้นกรมพระนครสวรรค์วรพินิตได้เสด็จมาทอดผ้ากฐินและได้ประทานทรัพย์ไว้สำหรับบูรณปฏิสังขรณ์ พร้อมกับได้เปลี่ยนนามวัดใหม่เป็น "วัดอมฤต" วัดได้รับพระราชทานวิสุงคามสีมาครั้งหลังเมื่อวันที่ 30 ธันวาคม พ.ศ. 2524 เขตวิสุงคามสีมากว้าง 22.15 เมตร ยาว 36.70 เมตร
อีกแหล่งข้อมูลกล่าวว่า เป็นวัดสมัยกรุงศรีอยุธยา เมื่อพม่าได้ยกทัพมาถึงที่นี่ และเข้าปล้นสะดมภ์ชาวบ้านในชุนชนใกล้วัดและได้เข้ามาเก็บทรัพย์สินในวัดหมดแล้วยังเผาวัด เผากุฏิ ศาลาการเปรียญและอุโบสถ เก็บทรัพย์สินไปจนพอใจแล้วจึงกลับไป วัดจึงมีชื่อเรียกว่า "วัดไฟไหม้"
อาคารเสนาสนะที่สำคัญ ได้แก่ อุโบสถหลังเก่ากว้าง 9 เมตร ยาว 20 เมตร เป็นรูปทรงเรือโบราณ ภายในมีภาพจิตรกรรมมีสภาพลบเลือน อุโบสถหลังใหม่ กุฏิสงฆ์จำนวน 7 หลัง หอสวดมนต์สร้างเมื่อ พ.ศ. 2519 เป็นอาคาร 2 ชั้น และศาลาการเปรียญเป็นอาคารไม้ยกพื้นสูง
วัดอยู่ดีบำรุงธรรม

| วัดอยู่ดีบำรุงธรรม |
| --- | --- |


ชื่อสามัญ: วัดอยู่ดีบำรุงธรรม, วัดออเงิน
ที่ตั้ง: แขวงออเงิน เขตสายไหม กรุงเทพมหานคร
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อสัมฤทธิ์
เจ้าอาวาส: พระครูสิริบุญญาภินันท์ (มนตรี ป.ธ.5)
 สถานีย่อยพระพุทธศาสนา
วัดอยู่ดีบำรุงธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงออเงิน เขตสายไหม กรุงเทพมหานคร มีที่ดินตั้งวัดเนื้อที่ 13 ไร่ 3 งาน 44 ตารางวา
วัดอยู่ดีบำรุงธรรม ไม่ปรากฏหลักฐานว่าใครเป็นผู้สร้าง สันนิษฐานว่าสร้างประมาณ พ.ศ. 2441 เดิมวัดนี้มีชื่อว่า วัดออเงิน ซึ่งคงขนานนามตามภูมิประเทศที่ตั้งวัด ต่อมาได้มีผู้มีจิตศรัทธาได้ถวายที่ดินเพิ่มเติม คือ คุณพ่ออยู่ คุณแม่ดี เพื่อขยายบริเวณวัดให้กว้างขวางกว่าเดิม คณะกรรมการวัดในสมัยนั้น ได้เปลี่ยนชื่อ วัดออเงิน เป็น "วัดอยู่ดีบำรุงธรรม" ตามชื่อของท่านทั้ง 2 ตั้งแต่บัดนั้นเป็นต้นมา วัดได้รับพระราชทานวิสุงคามสีมาเมื่อวันที่ 24 มีนาคม พ.ศ. 2512
อาคารเสนาสนะในวัด ได้แก่ อุโบสถกว้าง 8.50 เมตร ยาว 16 เมตร กุฏิสงฆ์จำนวน 7 หลัง หอสวดมนต์กว้าง 13.75 เมตร ยาว 22 เมตร สร้างเมื่อ พ.ศ. 2523 ศาลาการเปรียญกว้าง 13.50 เมตร ยาว 29 เมตร สร้างเมื่อ พ.ศ. 2500 วัดพระพุทธรูปศักดิสิทธิ์ประจำวัดชื่อว่า หลวงพ่อสัมฤทธิ์ มีขนาดหน้าตัก 29 นิ้ว ประดิษฐานอยู่บนหอสวดมนต์ ซึ่งมีหลักฐานเชื่อกันต่อ ๆ กันมาว่า เป็นพระพุทธรูปที่ได้สร้างในสมัยอยุธยาตอนต้น
วัดอรัญญิก (จังหวัดพิษณุโลก)

สำหรับความหมายอื่นของ "วัดอรัญญิก" ดูที่ วัดอรัญญิก
| วัดอรัญญิก |
| --- | --- |


ที่ตั้ง: ตำบลในเมือง อำเภอเมืองพิษณุโลก จังหวัดพิษณุโลก
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดอรัญญิก เป็นวัดโบราณสมัยสุโขทัย ตั้งอยู่อำเภอเมือง จังหวัดพิษณุโลก บริเวณนอกกำแพงเมือง ประมาณ 1 กิโลเมตร ตามความนิยมในสมัยสุโขทัยที่สร้างวัดในป่าและ ให้ชื่อว่า "อรัญญิก"
วัดอรัญญิกตั้งวัดเมื่อ พ.ศ. 1620 ได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2552
ลักษณะสถาปัตยกรรมของวัด เจดีย์องค์ประธานเป็นทรงลังกา ฐานกลม  องค์ระฆังเหลือครึ่งซีกจนถึง บัลลังก์ พบร่องรอยการบูรณะจึงมีรูปแบบผสมผสาน พบซากอุโบสถ ซากใบเสมาหินศิลปสมัยสุโขทัย พระพุทธรูปศิลปะเชียงแสน สุโขทัย และอยุธยา มีคูน้ำล้อมเนินดิน
พ.ศ. 2482

| --- | --- |
ศตวรรษ::  19  20  21
ปี::  2479  2480  2481  2482  2483  2484  2485
| --- | --- |
ปฏิทินสุริยคติไทย: 2482
ปฏิทินกริกอเรียน: 1939 MCMXXXIX
Ab urbe condita: 2692
ปฏิทินอาร์มีเนีย: 1388 ԹՎ ՌՅՁԸ
ปฏิทินอัสซีเรีย: 6689
ปฏิทินบาไฮ: 95–96
ปฏิทินเบงกอล: 1346
ปฏิทินเบอร์เบอร์: 2889
ปีในรัชกาลอังกฤษ: 3 Geo. 6 – 4 Geo. 6
พุทธศักราช: 2483
ปฏิทินพม่า: 1301
ปฏิทินไบแซนไทน์: 7447–7448
ปฏิทินจีน: 戊寅年 (ขาลธาตุดิน) 4635 หรือ 4575     — ถึง — 己卯年 (เถาะธาตุดิน) 4636 หรือ 4576
ปฏิทินคอปติก: 1655–1656
ปฏิทินดิสคอร์เดีย: 3105
ปฏิทินเอธิโอเปีย: 1931–1932
ปฏิทินฮีบรู: 5699–5700
ปฏิทินฮินดู: 
 - วิกรมสมวัต: 1995–1996
 - ศกสมวัต: 1861–1862
 - กลียุค: 5040–5041
ปฏิทินโฮโลซีน: 11939
ปฏิทินอิกโบ: 939–940
ปฏิทินอิหร่าน: 1317–1318
ปฏิทินอิสลาม: 1357–1358
ปฏิทินญี่ปุ่น: ศักราชโชวะ 14 (昭和１４年)
ปฏิทินจูเช: 28
ปฏิทินจูเลียน: กริกอเรียนลบ 13 วัน
ปฏิทินเกาหลี: 4272
ปฏิทินหมินกั๋ว: ROC 28 民國28年
กล่องนี้:  ดู คุย แก้
พุทธศักราช 2482 ตรงกับปีคริสต์ศักราช 1939 เป็นปีปกติสุรทินที่วันแรกเป็นวันอาทิตย์ ตามปฏิทินเกรกอเรียน
(หากเป็นการนับศักราชแบบเดิม พ.ศ. 2482 เริ่มในวันที่ 1 เมษายน)
ผู้นำ

พระมหากษัตริย์: พระบาทสมเด็จพระปรเมนทรมหาอานันทมหิดล พระอัฐมรามาธิบดินทร (2 มีนาคม พ.ศ. 2477 – 9 มิถุนายน พ.ศ. 2489)
เจ้านครประเทศราช (นครเชียงใหม่): เจ้าแก้วนวรัฐ (พ.ศ. 2452 – พ.ศ. 2482)
เจ้านครประเทศราช (นครลำพูน): เจ้าจักรคำขจรศักดิ์ (พ.ศ. 2454 – 5 พฤศจิกายน พ.ศ. 2486)
นายกรัฐมนตรี: จอมพล แปลก พิบูลสงคราม (16 ธันวาคม พ.ศ. 2481 – 1 สิงหาคม พ.ศ. 2487)
เหตุการณ์

12 กุมภาพันธ์ – ทีมฟุตบอลทีมชาติเปรูชนะเลิศการแข่งขันฟุตบอลชิงแชมป์แห่งชาติอเมริกาใต้ ครั้งที่ 15 ณ สนามกีฬานาซีโอนัล กรุงลิมา ประเทศเปรู
4 เมษายน - ก่อตั้งสมาคมนักเรียนไทยในประเทศญี่ปุ่น ในพระบรมราชูปถัมภ์
3 มิถุนายน - เจ้าแก้วนวรัฐ เจ้าผู้ครองนครเชียงใหม่ ถึงแก่พิราลัย และเป็นอันสิ้นสุดลงของตำแหน่งเจ้าผู้ครองนคร (เจ้าประเทศราช) แห่งนครเชียงใหม่
24 มิถุนายน - รัฐบาล จอมพล ป. พิบูลสงคราม ประกาศใช้รัฐนิยมฉบับที่ 1 อันมีสาระเกี่ยวกับการเปลี่ยนชื่อประเทศจาก สยาม เป็น ไทย
23 สิงหาคม - เยอรมันกับสหภาพโซเวียตลงนามในกติกาสัญญาโมโลตอฟ–ริบเบนทรอพ
31 สิงหาคม - ฮิตเลอร์เคลื่อนทัพสู่โปแลนด์
1 กันยายน - นาซีเยอรมนีบุกครอง อันเป็นจุดเริ่มของสงครามโลกครั้งที่สองในทวีปยุโรป
3 กันยายน - อังกฤษกับฝรั่งเศสประกาศสงครามกับเยอรมนี
17 กันยายน -กองทัพโซเวียตบุกโปแลนด์ทางตะวันออก
28 กันยายน -  เยอรมนีและสหภาพโซเวียตทำสัญญาลับต่อกันโดยให้ลิทัวเนียเป็นของโซเวียต และมีการเปลี่ยนแปลงเส้นเขตแดนระหว่างเยอรมันกับโซเวียตในโปแลนด์
20 พฤศจิกายน - ก่อตั้งวงสุนทราภรณ์
10 ตุลาคม - สหภาพโซเวียตบังคับให้เอสโตเนีย ลัตเวีย และลิทัวเนียยอมให้ทหารโซเวียตเข้าไปในดินแดนของตนได้
26 พฤศจิกายน - สมเด็จพระอริยวงศาคตญาณ สมเด็จพระสังฆราช (แพ ติสฺสเทโว):ประกอบพิธีเททองหล่อพระกริ่งหน้าไทยและพระชัยวัฒน์น้ำเต้าเอียง ณ บริเวณพระอุโบสถวัดสุทัศนเทพวราราม กทม
30 พฤศจิกายน - สงครามฤดูหนาว: กองทหารโซเวียตโจมตีฟินแลนด์หลังจากฟินแลนด์ปฏิเสธไม่ให้ทหารโซเวียตเข้าไปในดินแดน
10 ธันวาคม รัฐบาลประกาศใช้เพลงชาติไทยฉบับปัจจุบัน
เหตุการณ์ > ไม่ทราบวัน

ค้นพบ ธาตุแฟรนเซียม
วันถึงแก่กรรม

28 มกราคม - วิลเลียม บัตเลอร์ เยตส์ กวีชาวไอร์แลนด์ (เกิด 13 มิถุนายน พ.ศ. 2408)
3 มิถุนายน - เจ้าแก้วนวรัฐ เจ้าผู้ครองนครเชียงใหม่ พระองค์ที่ 9 พระองค์สุดท้าย
? - เจ้าราชวงศ์ (แก้วปราบเมรุ ณ ลำปาง)
รางวัล > รางวัลโนเบล

สาขาเคมี – Adolf Friedrich Johann Butenandt, Lavoslav Ružička
สาขาวรรณกรรม – ฟรันส์ อีมิล ซิลลันปาอา
สาขาสันติภาพ – ไม่มีการมอบรางวัล
สาขาฟิสิกส์ – เออร์เนสต์ ลอว์เรนซ์
สาขาสรีรวิทยาหรือการแพทย์ – เจอร์ฮาร์ด โดมักค์
รางวัล > ดูเพิ่ม

ลำดับเหตุการณ์สงครามโลกครั้งที่สอง (1939)
เจ้าแก้วนวรัฐ
วินิจ เจริญศิริ

พลตำรวจเอก วินิจ เจริญศิริ (เกิดเมื่อวันที่ 10 สิงหาคม ค.ศ. 1936) เป็นอดีตผู้บัญชาการตำรวจนครบาล สมาชิกสภากรุงเทพมหานคร ชุดที่ 4 อดีตนักสนุกเกอร์ เคยเข้าร่วมการแข่งขัน 50 เมตร 3 ตำแหน่ง ในการแข่งขันโอลิมปิกฤดูร้อน 1968
วัดอรัญญิกาวาส (จังหวัดราชบุรี)

| วัดอรัญญิกาวาส |
| --- | --- |


ชื่อสามัญ: วัดอรัญญิกาวาส, วัดเจริญธรรมวิหาร
ที่ตั้ง: ตำบลเจดีย์หัก อำเภอเมืองราชบุรี จังหวัดราชบุรี
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดอรัญญิกาวาส เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ตั้งอยู่นอกกำแพงเมืองราชบุรีไปทางด้านทิศตะวันตกเฉียงเหนือในที่ราบของของท้องทุ่งเขางูซึ่งเป็นสมรภูมิรบระหว่างทัพพม่าและกรุงศรีอยุธยาหลายครั้ง ในตำบลเจดีย์หัก อำเภอเมืองราชบุรี จังหวัดราชบุรี มีเนื้อที่ 73 ไร่ 2 งาน 48 วา
วัดอรัญญิกาวาส เดิมมีชื่อ วัดเจริญธรรมวิหาร สร้างมาแต่สมัยขอม ประมาณศตวรรษที่ 10 ถึง 16
พระปรางค์เป็นปรางค์ใหญ่และปรางค์เล็ก 4 มุม ปรางค์ใหญ่อยู่กลางสูงประมาณ 1 เส้น เศษ (40 เมตร) หลังปรางค์มีพระนอนทำด้วยหินแดงก้อน ใหญ่ ๆ เรียงก่อเป็นรูปพุทธบรรทมตะแคงขวา ยาวประมาณ 12 ศอกเศษ (6 เมตร) ส่วนพระพุทธไสยาสน์สร้างเมื่อ พ.ศ. 2030–2035 มีความยาว 15 วา ทำการบูรณะซ่อมแซมโดยการสร้างครอบองค์จริง มีความยาว 30 วา รอบองค์พระปรางค์ยังล้อมรอบไปด้วยระเบียงคด ซึ่งเป็นที่ประดิษฐานพระพุทธรูปหินทราย พุทธศิลปะอยุธยา ประดิษฐานอยู่โดยรอบ เป็นพระพุทธรูปหินแดงสมัยลพบุรี ประดิษฐานอยู่จำนวน 41 องค์ วัดยังมีเจดีย์ทรงระฆังกลมอีกสององค์ อยู่ทางด้านหน้าของวัด เป็นเจดีย์ศิลปะแบบลังกา
อุโบสถเก่า มีขนาดกว้าง 3 วา 2 ศอก (7 เมตร) สร้างเมื่อ พ.ศ. 2438 ผู้ก่อสร้างอุโบสถ คือ พระยาธรรมจรัญญานุกูลมนตรี (จำเริญ บุรณศิริ) ภายในอุโบสถมีพระประธานปางมารวิชัย ขนาดหน้าตักกว้าง 4 ศอก สูง 6 ศอก เป็นพระพุทธรูปปั้น ถือปูนปิดทอง สันนิษฐานว่าภายในองค์พระประธานนี้จะมีพระพุทธรูปหินแดงสมัยลพบุรีประดิษฐานอยู่ สระน้ำตั้งอยู่ทางด้านหลังองค์พระพุทธไสยาสน์ เป็นสระรูปสี่เหลี่ยมผืนผ้า เป็นสระน้ำสาธารณะโบราณ สันนิษฐานว่าสร้างขึ้นในสมัยกรุงศรีอยุธยา
วัดวชิรธรรมาวาส (กรุงเทพมหานคร)

| วัดวชิรธรรมาวาส |
| --- | --- |

ชื่อสามัญ: วัดวชิรธรรมาวาส, วัดเฉลิมพระเกียรติ พระบรมราชานุสรณ์ 200 ปี รัชกาลที่ 4
ที่ตั้ง: แขวงขุมทอง เขตลาดกระบัง กรุงเทพมหานคร
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดวชิรธรรมาวาส เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงขุมทอง เขตลาดกระบัง กรุงเทพมหานคร ตั้งอยู่บนพื้นที่ ประมาณ 40 ไร่ วัดอยู่ติดกับคลองหลวงแพ่ง สุดเขตกรุงเทพมหานคร
วัดวชิรธรรมาวาส หรือ วัดเฉลิมพระเกียรติ พระบรมราชานุสรณ์ 200 ปี รัชกาลที่ 4 เป็นวัดสุดท้ายที่ได้รับอนุมัติให้สร้างในเขตกรุงเทพมหานครของคณะธรรมยุต ซึ่งเป็นวัดที่คณะสงฆ์ คณะกรรมการบริหารคณะธรรมยุตมีมติให้จัดสร้างเพื่อเฉลิมพระเกียรติพระบาทสมเด็จพระจอมเกล้าเจ้าอยู่หัว  เนื่องในวโรกาส ครบรอบ 200 ปี แห่งวันพระราชสมภพ 18 ตุลาคม ตั้งวัดเมื่อวันที่ 15 สิงหาคม พ.ศ. 2559 ผู้ขออนุญาตสร้างวัดคือนางแฉล้ม เครือคล้าย
พื้นที่เดิมเป็นทุ่งนา จากข้อมูลวันที่ 14 เมษายน​ พ.ศ. 2564 วัดอยู่ระหว่างดำเนินการก่อสร้างศาลาปฏิบัติธรรม อุโบสถ เจดีย์ กุฏิสงฆ์ โรงเรียนพระปริยัติธรรม นอกจากนั้นยังดำเนินการปรับปรุงภูมิทัศน์ด้วยการขุดสระน้ำ ปลูกสวนป่า เพื่อให้เป็นสวนป่าร่มรื่นเหมาะกับเป็นสถานที่ปฏิบัติธรรม
วัดวชิรธรรมาราม

| วัดวชิรธรรมาราม |
| --- | --- |

ชื่อสามัญ: วัดวชิรธรรมาราม, พุทธอุทยานมหาราช
ที่ตั้ง: ตำบลบ้านใหม่ อำเภอมหาราช จังหวัดพระนครศรีอยุธยา
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดวชิรธรรมาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านใหม่ อำเภอมหาราช จังหวัดพระนครศรีอยุธยา
เดิมได้สร้างเป็น โครงการพุทธอุทยานมหาราช ตั้งอยู่บนเนื้อที่กว้างขวางกว่า 200 ไร่ เหตุที่ใช้ชื่อนี้เพราะเนื่องจากเป็นเส้นทางเดินทัพของสมเด็จพระนเรศวรมหาราช เมื่อได้ซื้อที่ดิน 200 ไร่ จึงได้ปรึกษากับสมเด็จพระวันรัต (จุนท์ พฺรหฺมคุตฺโต) รักษาการเจ้าคณะใหญ่ธรรมยุต วัดบวรนิเวศราชวรวิหาร และสมเด็จพระธีรญาณมุนี (สมชาย วรชาโย) วัดเทพศิรินทราวาสราชวรวิหาร เลขาธิการคณะสงฆ์ธรรมยุต กรรมการมหาเถรสมาคม ตลอดจนพระเถระผู้ใหญ่เห็นชอบให้สร้างวัดขึ้น รวมถึงโรงเรียนในพื้นที่เดียวกัน เพื่อเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ผู้ขออนุญาตสร้างวัดคือ นายวัชรพงษ์ ระดมสิทธิพัฒน์ ตั้งวัดเมื่อวันที่ 18 ธันวาคม พ.ศ. 2555
ภายในพุทธอุทยานมีความโดดเด่นด้วยรูปหล่อหลวงพ่อทวดสีทององค์ใหญ่หน้าตักขนาด 24 เมตร สูง 51 เมตร ซึ่งตามประวัติศาสตร์นั้นหลวงพ่อทวดเคยเดินทางมาพำนักที่กรุงศรีอยุธยาเป็นเวลาหลายปี มีร้านค้าต่าง ๆ ตลาดย้อนยุค เรียงรายอยู่กว่า 130 ร้าน เรือนไทยขนาดใหญ่ 2 หลัง เสนาสนะมีอุโบสถ วิหาร ศาลาการเปรียญ ศาลาปฏิบัติธรรม และกุฏิสงฆ์ ปูชนียวัตถุที่สำคัญ คือ พุทธเมตตาเสนานาถ เป็นพระประธานประจำวิหาร
วัดโพธิ์แจ้

| วัดโพธิ์แจ้ |
| --- | --- |
วัดโพธิ์แจ้

ชื่อสามัญ: วัดโพธิ์แจ้
ที่ตั้ง: เลขที่ 1 หมู่ที่ 3 ถนนเอกชัย ตำบลบางน้ำจืด อำเภอเมืองสมุทรสาคร จังหวัดสมุทรสาคร 74000
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อโต
 สถานีย่อยพระพุทธศาสนา
วัดโพธิ์แจ้  เป็นวัดราษฎร์สังกัดมหานิกายในหมู่ที่ 3 บ้านโพธิ์แจ้ ตำบลบางน้ำจืด อำเภอเมืองสมุทรสาคร จังหวัดสมุทรสาคร ตั้งขึ้นเมื่อปี พ.ศ. 2456 แต่เดิมเป็นสำนักสงฆ์ เรียกว่า วัดตายิ้ม โดยมีนายยิ้ม จูพราย, นายแดง จูพราย และนายทับ มุขจั่น เป็นผู้ถวายที่ดินให้สร้างวัด เนื่องจากตำบลนี้ยังไม่มีวัด เมื่อสร้างอุโบสถเสร็จในปี พ.ศ. 2466 ได้จารึกนามของวัดว่า วัดโพธิ์ศิริราช แต่ได้เปลี่ยนมาเป็นวัดโพธิ์แจ้ตามชื่อตำบลโพธิ์แจ้ (ในขณะนั้น)
อาคารเสนาสนะ

พระอุโบสถ สร้างปี พ.ศ. 2466 ผู้มีส่วนสำคัญในการสร้างวัดนี้คือ พระภาวนาโกศลเถระ (เอี่ยม สุวณฺณสโร) หรือหลวงปู่เฒ่าวัดหนัง ผูกพัทธสีมา เมื่อ พ.ศ. 2471 อุโบสถมีรูปทรงสี่เหลี่ยมผืนผ้าทาสีเหลืองอ่อน หลังคามุงด้วยกระเบื้องว่าวสีแดง ปั้นปูนทับสันหลังคา ช่อฟ้าใบระกาปูนปั้นทำเป็นรูปเศียรนาค มีเสาไม้กลมทาสีเหลืองรองรับโครงสร้างหลังคา อุโบสถมีประตูเข้าสองทาง ด้านละ 2 ประตู บานประตูไม้เรียบไม่มีลวดลายแกะสลักทาสีเหลือง ผนังแต่ละด้านมีหน้าต่าง 3 ช่อง บานหน้าต่างทาสีเหลือง ภายในพระอุโบสถ ประดิษฐานพระพระพุทธรูปปางมารวิชัยเป็นพระประธาน หรือ หลวงพ่อโต
แหล่งข้อมูลอื่น

เว็บไซต์ทางการ
วัดหงสาราม

| วัดหงสาราม |
| --- | --- |

ชื่อสามัญ: วัดหงสาราม, วัดใหม่, วัดท่าข้าม
ที่ตั้ง: ตำบลท่าข้าม อำเภอปะนาเระ จังหวัดปัตตานี
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดหงสาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลท่าข้าม อำเภอปะนาเระ จังหวัดปัตตานี มีที่ดินตั้งวัดเนื้อที่ 51 ไร่ 48 ตารางวา มีที่ธรณีสงฆ์ 15 แปลง เนื้อที่ 17 ไร่ 1 งาน 77 ตารางวา พื้นที่ตั้งวัดเป็นที่ราบสูง มีป่าไม้ทั่วไปโดยรอบ
ประวัติ

วัดหงสารามตั้งวัดเมื่อ พ.ศ. 2200 ชาวบ้านเรียกกันว่า วัดใหม่ เพราะย้ายมาตั้งขึ้นใหม่จากวัดเดิมชื่อว่า วัดท่ากุน ใกล้อำเภอยะหริ่งและอยู่บริเวณใกล้เคียงกับวัดทุ่งคา เดิมวัดสังกัดคณะสงฆ์ฝ่ายมหานิกาย  ต่อมาได้มีพระภิกษุสังกัดคณะสงฆ์ธรรมยุตได้เข้ามาพำนักและได้เปลี่ยนสังกัดเป็นธรรมยุต ได้เปลี่ยนชื่อจากวัดใหม่มาเป็น วัดท่าข้าม ตามชื่อหมู่บ้าน เมื่อปี พ.ศ. 2442 เปลี่ยนเป็นวัดธรรมยุตเมื่อ พ.ศ. 2445
ต่อมาพระปลัดแดงได้เปลี่ยนชื่อวัดเป็น "วัดหงสาราม" เพราะเนื้อที่วัดมีลักษณะเป็นรูปหงส์ขนาดใหญ่ และหมู่บ้านแถบนี้มีชื่อเกี่ยวข้องกับหงส์ เช่น บ้านตาหงส์ บ้านน่องหงส์ ที่สำคัญที่สุดหน้าวัดมีเสาหงส์ขนาดใหญ่ซึ่งปัจจุบันชำรุดหมดแล้ว เท่าที่ปรากฏหลักฐานวัดแถบจังหวัดชายแดนภาคใต้มีเสาหงส์เกือบทุกวัด วัดได้เปิดสอนพระปริยัติธรรมแผนกธรรมเมื่อ พ.ศ. 2473 ได้รับพระราชทานวิสุงคามสีมา มีเขตวิสุงคามสีมากว้าง 40 เมตร ยาว 80 เมตร เมื่อวันที่ 2 กันยายน พ.ศ. 2520 ผูกพัทธสีมาเมื่อวันที่ 5 มิถุนายน พ.ศ. 2526
อาคารเสนาสนะ

กุฏิไม้ 3 หลัง ปรากฏหลักฐานว่าสร้างเมื่อวันที่ 8 ตุลาคม พ.ศ. 2432 ในสมัยพระปลัดหนูเป็นเจ้าอาวาส เป็นเรือนแฝด และมีเรือนขวางทางด้านทิศตะวันตกอีกหลังหนึ่ง ตามริมกรอบประตูช่องลมและฝาบางส่วนมีภาพแกะสลักเป็นลายทรงเรขาคณิตลายดอกไม้และรูปสัตว์ เช่น มังกรจีน ลิง เป็นต้น ฝาผนังบางส่วนมีภาพจิตรกรรมพุทธประวัติและชาดกฝีมือช่างพื้นเมือง
ศาลาทรงไทยซึ่งเป็นสถาปัตยกรรมที่มีอายุมากกว่า 100 ปี อุโบสถได้รับพระราชทานพระบรมราชานุญาตจากพระบาทสมเด็จพระมหาภูมิพลอดุลยเดชมหาราช บรมนาถบพิตรให้อัญเชิญพระปรมาภิไธยไปประดิษฐานที่หน้าอุโบสถ เมื่อวันที่ 20 กันยายน พ.ศ. 2520
พระปรางค์ไม่ปรากฏปีที่สร้าง สันนิษฐานว่าน่าจะเป็นการสร้างเพื่อบรรจุอัฐิของพระปลัดหนูหรือพระปลัดสู รูปใดรูปหนึ่งหรือทั้งสองรูป ลักษณะของพระปรางค์สร้างแบบก่ออิฐถือปูน มีการปั้นลวดลายกระหนกด้วยปูน ประดิษฐานอยู่หลังอุโบสถ ศาลาสถูปบรรจุอัฐิและรูปเหมือนอดีตเจ้าอาวาส ไม่ปรากฏปีที่สร้าง โรงธรรมศาลา สร้างเมื่อ พ.ศ. 2470 ลักษณะเป็นศาลาพื้นทำด้วยไม้ทั้งหลัง กว้าง 8.50 เมตร ยาว 13 เมตร ศาลาพักร้อน ไม่ปรากฏหลักฐานการสร้าง แต่สันนิษฐานกันว่าอายุเกินกว่า 100 ปี สร้างด้วยไม้ทั้งหลัง เสาทั้งสี่แกะเป็นรูปบัวตรงหัวเสา หลังคามุงด้วยกระเบื้องดิน
รายนามเจ้าอาวาส

พระปลัดหนู พ.ศ. 2434
พระปลัดสู
พระปลัดแดง อินฺทวโส
พระครูพุทธวีรากร (ยก พุทธวีโร)
พระครูสุทธิกาญจโนภาส (จันทอง กาญจโน) พ.ศ. 2512
วัดโคกเคียน (จังหวัดนราธิวาส)

| วัดโคกเคียน |
| --- | --- |

ที่ตั้ง: ตำบลโคกเคียน อำเภอเมืองนราธิวาส จังหวัดนราธิวาส
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโคกเคียน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกเคียน อำเภอเมืองนราธิวาส จังหวัดนราธิวาส
วัดโคกเคียนสร้างขึ้นตั้งแต่ พ.ศ. 2398 ในสมัยพระบาทสมเด็จพระจอมเกล้าเจ้าอยู่หัว เดิมตั้งอยู่ห่างจากที่ตั้งปัจจุบันออกไปประมาณ 1.5 กิโลเมตร ต่อมาเมื่อมีประชาชนอพยพครอบครัวมาตั้งถิ่นฐานอยู่ที่บ้านไร่มากขึ้น จึงย้ายที่ตั้งวัดมายังที่ตั้งปัจจุบัน ชื่อโคกเคียนที่ตั้งตามชื่อหมู่บ้านนั้นได้มาจากการที่ในอดีตมีชาวปัตตานีได้เดินทางมาขึ้นฝั่งและนำต้นตะเคียนมาปลูกตามเนินเขา (โคก) พร้อมกับตั้งหลักแหล่งเป็นชุมชนขึ้น วัดได้รับพระราชทานวิสุงคามสีมาเมื่อวันที่ 8 กันยายน พ.ศ. 2445
ภายในอุโบสถมีภาพจิตรกรรมฝาผนังไม้เต็มทั้ง 4 ด้านรวมถึงเพดานด้วย แถวบนสุดโดยรอบเขียนรูปเทพนม ยกเว้นผนังด้านทางเข้าที่เขียนรูปราหู แถวที่ 2 ใต้ลงมาเขียนรูปชุมนุมพระสงฆ์ นักสิทธิ์ วิทยาธร ฤๅษีและเทวดา แถวล่างสุดติดพื้นเขียนภาพสัตว์ต่าง ๆ ส่วนที่เหลือเขียนรูปแจกันดอกไม้ รูปดอกไม้ร่วงคั่นด้วยสัตว์ต่าง ๆ บนเพดานแบ่งออกเป็น 6 ช่อง เขียนพุทธประวัติ 2 ช่อง พระมาลัยบนสวรรค์ 1 ช่อง วิมานของเทพผู้รักษาทิศต่าง ๆ 1 ช่อง ส่วนอีก 2 ช่องที่เหลือเขียนรูปพระอาทิตย์และพระจันทร์ทรงรถ
ริลักกูมะ

| ริลักกูมะ |
| --- | --- |
ตัวละครใน ซาน-เอ็กซ์
ปรากฏครั้งแรก: 2003
สร้างโดย: อากิ คนโดะ
ตัวละครอื่น: โคริลักกูมะ คีโรอิโตริ ไจโรอิโกงูมะ
ริลักกูมะ หรือนิยมทับศัพท์เป็น รีลัคคุมะ (ญี่ปุ่น: リラックマ; โรมาจิ: Rilakkuma) เป็นตัวละครที่ผลิตโดยซาน-เอ็กซ์ บริษัทญี่ปุ่น และสร้างโดยอากิ ฮนโดะ หลังจากออกจำหน่ายใน ค.ศ. 2003 ริลักกูมะก็ถูกนำแสดงในร้านเครื่องเขียนกับสินค้าที่ผลิตจากบริษัทเดียวกัน เช่นเดียวกันกับคาเฟ่บางแห่ง
การพัฒนา

อากิ ฮนโดะ เคยสร้างตัวละครบางตัว เช่น อามางูริจัง (Amagurichan) และมิกันโบยะ (Mikanbouya) ในตอนนั้น ซาน-เอ็กซ์สั่งให้บุคลากรสร้างหนึ่งตัวละครต่อเดือน หลังจากดูรายการโทรทัศน์เกี่ยวกับหมา ฮนโดะไม่ได้แค่ต้องการหมาอย่างเดียว แต่อิจฉาชีวิตของมัน เพราะเธอยุ่งกับงานตลอดเวลาและอยากพักผ่อนมากกว่านี้ ซึ่งทำให้เธอได้แรงบันดาลใจทำริลักกูมะ โดยเป็นชื่อคำประสมของคำว่า "รีแล็กซ์" (ญี่ปุ่น: リラックス; โรมาจิ: rirakkusu; ทับศัพท์: ริรักกูซุ) และ หมี (ญี่ปุ่น: 熊; โรมาจิ: kuma; ทับศัพท์: คูมะ)
ตัวละคร

ริลักกูมะ ออกจำหน่ายใน ค.ศ. 2003 และปรากฏครั้งแรกในซีรีส์การ์ตูนสี่ช่องชื่อ ริลักกูมะ เซกัตสึ (Rilakkuma Seikatsu)ซึ่งกล่าวถึงต้นกำเนิดว่า มันปรากฏตัวในอะพาร์ตเมนต์ของพนักงานออฟฟิศหญิงที่มีชื่อว่าคาโอรุ ซึ่งปรากฏแค่ภาพเงา ริลักกูมะใช้เวลาพักผ่อนทุกวัน ซิปข้างหลังบ่งบอกว่ามันเป็นเครื่องแต่งกาย และยังไม่ทราบร่างจริงของมัน ริลักกูมะมาพร้อมกับตัวละครอื่นในซีรีส์ที่มีบุคลิกภาพของตนเอง
ตัวละคร > โคริลักกูมะ

โคริลักกูมะ (ญี่ปุ่น: コリラックマ; โรมาจิ: Korilakkuma) เป็นหมีขาวใน ริลักกูมะ เซกัตสึ โดยปรากฏตัวในอพาร์ตเมนต์ของคาโอรุด้วย และถูกตั้งชื่อโดยคีโรอิโตริ มันมีกระดุมสีแดงบนอกและไม่ได้เป็นหมีจริง ๆ
ตัวละคร > คีโรอิโตริ

คีโรอิโตริ (ญี่ปุ่น: キイロイトリ; โรมาจิ: Kiiroitori) เป็นสัตว์เลี้ยงของโคอารุที่เป็นนกสีเหลืองใน ริลักกูมะ เซกัตสึ มันสามารถออกจากกรงตอนไหนก็ได้ และดูแลทั้งริลักกูมะกับโคริลักกูมะ
ตัวละคร > ไจโรอิโกงูมะ

ไจโรอิโกงูมะ (ญี่ปุ่น: チャイロイコグマ; โรมาจิ: Chairoikoguma) เป็นหมีหมาสีน้ำตาลที่ปรากฏตัวใน ค.ศ. 2016เป็นเพื่อนกับผึ้งน้ำหวานที่มีชื่อว่า คุมันบาจิ
การตลาดและการจำหน่าย

ริลักกูมะได้มีส่วนร่วมในองค์กร, ตราสินค้า, และคาเฟ่ตัวละครหลายแห่ง
มีซีรีส์สตอปโมชันชื่อ รีลัคคุมะกับคาโอรุ เริ่มสตรีมบนเน็ตฟลิกซ์ในวันที่ 19 เมษายน ค.ศ. 2019 ซีรีส์นี้ถูกสร้างที่ Dwarf Studio กำกับโดยมาซาฮิโตะ โคบายาชิ และเขียนโดยนาโอโกะ โองิงามิ ซึ่งให้เสียงคาโอรุในภาษาญี่ปุ่นโดยมิกาโกะ ทาเบะและภาษาอังกฤษโดยลานา คอนดอร์